b'\n_START_ARTICLE_\nPlayStation Portable\n_START_SECTION_\nMga Bersyon\n_START_PARAGRAPH_\nSa ngayon, ang PlayStation Portable ay may tatlong bersyon na nilabas sa Amerika at Hapon. Ito ay ang PlayStation Portable (PSP 1000 Series), PlayStation Portable Slim and Lite (o PSP 2000 Series) at ang pinakabago na kakalabas lamang noong Oktubre 2008 ay ang PlayStation Portable Slim and Brite o tinatawag ring PSP 3000 Series.\n_START_SECTION_\nPlayStation Portable (PSP 1000 Series)\n_START_PARAGRAPH_\nNilabas ang PSP sa buong mundo noong 2005 at ang kinita sa mga nabentang unit ay halos $50 milyon hanggang 13 Pebrero 2009.\n_START_SECTION_\nPlayStation Portable Slim and Lite (2000 Series)\n_START_PARAGRAPH_\nDahil sa magandang resulta ng PSP at ng mga pagbebenta nito ay nilabas nila ang binagong bersyon ng PSP noong Setyembre 2007 para sa lahat ng mga bansa. Ang pangunahing pagbabago sa PlayStation Portable Slim and Lite ay ang kabawasan ng 33% ng bigat at 19% ng kapal kaysa sa lumang modelo nito. May mga bago ring dinagdag dito, katulad ng USB charging support. Nilipat na rin ang WLAN sa taas na kung noon ay nasa gilid ito ng PSP.\n_START_SECTION_\nPlayStation Portable Slim and Brite (o PSP 3000 Series)\n_START_PARAGRAPH_\nUna itong ipinahayag noong 20 Agosto 2008. Tinawag itong Model 3000. Ito ay binatay sa PSP Slim and Lite (2000 Series). Ito ay may pinabuting LCD Screen at higher contrast audio.\n_START_SECTION_\nMga Laro\n_START_PARAGRAPH_\nGinagamitan ang PlayStation Portable ng cd na ang tawag ay UMD o Universal Media Disc ito ang kaunaunahang portable game na ginagamitan ng cd.'